– Det er ikke jødenes ansvar å bekjempe antisemittismen. Det er et felles ansvar vi bærer som storsamfunn. Nå tar vi det ansvaret – sammen, sier Sanner i forbindelse med presenteringen av handlingsplanen mot antisemittisme på Litteraturhuset i Oslo søndag.

Tiltakene er ment å skulle legge grunnlaget for en samlet og systematisk innsats mot jødehets og antisemittisme.

Ett av tiltakene er at alle politidistrikter skal registrere antisemittisme som motiv for hatkriminalitet. Alle innsatsområdene ligger innenfor justissektoren, forskning, kultur og skole.

Les hele her: Handlingsplan mot anitsemittisme

– Over halvparten av jødiske elever i norsk skole sier at de har opplevd jødehat. Norske elever får slengt jøde etter seg i skolegården – som om det var et skjellsord. Slik kan vi ikke ha det, sier Sanner.

Handlingsplanen er en del av regjeringens arbeid for inkludering og mot diskriminering og hatefulle ytringer. Regjeringen skal også legge fram en generell strategi mot hatefulle ytringer i løpet av høsten.

Sanner lanserte planen sammen med barne- og likestillingsminister Solveig Horne (H).